turjo4nis/wikipedia-bn-dump-20250701 huggingface dataset:
জাতীয় সড়ক ৯২৭এ (ভারত)

জাতীয় সড়ক ৯২৭এ বা সাধারণভাবে  এনএইচ, ৯২৭এ  হল ভারতের একটি জাতীয় সড়ক।   এটি জাতীয় হাইওয়ে ২৭ এর পার্শ্বীয় শাখা পথ।  এনএইচ-৯২৭এ ভারতের রাজস্থান এবং মধ্য প্রদেশ রাজ্যকে অতিক্রম করে।

সড়কের বিবরণ

রাজস্থান
সড়কটি রাজস্থান রাজ্যের সিরোহি জেলা স্বরূপগঞ্জ শহরে  জাতীয় সড়ক ২৭ থেকে শুরু হয়। এর পর সড়কটি রাজ্যের মোট ৪ টি জেলার মধ্য দিয়ে অগ্রসর হয়, এই জেলাগুলি হল - সিরোহি, দুঙ্গারপুর, উদয়পুর ও বান্সওয়ারা। জাতীয় সড়ক ৯২৭এ রাজস্থান রাজ্যের মধ্যে ৩১৩ কিলোমিটার পথ অতিক্রম করে মধ্যপ্রদেশ রাজ্যে প্রবেশ করে। এই জাতীয় সড়কটি রাজস্থান রাজ্যের বেশ কিছু শহরের মধ্য দিয়ে অগ্রসর হয়েছে, এই শহরগুলি হল- স্বরূপগঞ্জ, দুঙ্গারপুর ও বান্সওয়ারা।

সিরোহি জেলা
রাজস্থান রাজ্যের স্বরূপগঞ্জ শহরে জাতীয় সড়ক ২৭ শুরু হয়ে পূর্ব অভিমুখে বিস্তৃত হয়।  সড়কটি রহিডা ও ভোলা অতিক্রম করে উদয়পুর জেলায় প্রবেশ করে।

উদয়পুর জেলা 
সিরোহি জেলা-উদয়পুর জেলা সীমান্ত অতিক্রম করে সড়কটি উদয়পুর জেলায় প্রবেশ করে। এর পর সড়কটি সবরমতি নদী অতিক্রম করে খের্বারা পৌছায়। খের্বারাতে জাতীয় সড়ক ৯২৭এ জাতীয় সড়ক ৪৮ এর সঙ্গে মিলিত হয়। এর পর খের্বারা থেকে বাদলা পর্যন্ত সড়কটি যুগ্ম ভাবে জাতীয় সড়ক ৯২৭এ এবং জাতীয় সড়ক ৪৮-এর অংশ। বাদলা থেকে জাতীয় সড়ক ৯২৭এ পৃথক হয়ে পূর্ব দিকে অগ্রসর হয়ে দুঙ্গারপুর জেলাতে প্রবেশ করে।

দুঙ্গারপুর জেলা 
সড়কটি জেলা সীমান্ত অতিক্রম করে দুঙ্গারপুর জেলার সদর দুঙ্গারপুরে পৌছায়। এর পর সড়কটি সাগ্বারা শহর হয়ে দুঙ্গারপুর এবং বান্সওয়ারা জেলা সীমান্তে মাহি নদী অতিক্রম করে বান্সওয়ারা জেলায় প্রবেশ করে।

বান্সওয়ারা জেলা 
সড়কটি জেলা সীমান্ত অতিক্রম করে বান্সওয়ারা জেলার সদর বান্সওয়ারায় পৌছায়। এর পর সড়কটি আবার মাহি নদী অতিক্রম করে। শেষে সড়কটি রাজস্থান- মধ্যপ্রদেশ সীমান্ত অতিক্রম করে মধ্যপ্রদেশের রাতলাম জেলায় প্রবেশ করে।

মধ্যপ্রদেশ

জাতীয় সড়ক ৯২৭এ রাজস্থান রাজ্যের মধ্যে ৩৭ কিলোমিটার পথ অতিক্রম করে মধ্যপ্রদেশ রাজ্যে প্রবেশ করে। এই জাতীয় সড়কটি রাজস্থান রাজ্যের বেশ কিছু শহরের মধ্য দিয়ে অগ্রসর হয়েছে, এই শহরগুলি হল- সাইলানা ও রাতলাম। রাতলাম শহরে জাতীয় সড়কটি রাজ্য সড়ক ৩১ এর সঙ্গে যুক্ত হয়।
 রাতলাম জেলা 
রাজস্থান- মধ্যপ্রদেশ সীমান্ত অতিক্রম করে জাতীয় সড়ক ৯২৭এ মধ্যপ্রদেশ রাজ্যেের রাতলাম জেলায় প্রবেশ করে। এর পর সড়কটি পূর্ব দিকে অগ্রসর হয়। সড়কটি সওয়ান শহর অতিক্রম করে সাইলানা শহরে পৌছায়। শেষে সড়কটি সাইলানা ও ধামনদ শহর অতিক্রম করে রাতলামে রাজ্য সড়ক ৩১ -এর সঙ্গে যুক্ত হয়।

আরো দেখুন 
 ভারতের জাতীয় সড়কের তালিকা 
 রাজ্য অনুযায়ী ভারতে জাতীয় সড়কের তালিকাকা

তথ্যসূত্র

বহিঃসংযোগ
 ওপেনস্ট্রিটম্যাপে এনএইচ ৯২৭এ

ভারতের জাতীয় সড়ক
২০১৯–২০ সিঙ্গাপুর ত্রি-দেশীয় সিরিজ

২০১৯-২০ সিঙ্গাপুর ত্রি-দেশীয় সিরিজ একটি টুয়েন্টি২০ আন্তর্জাতিক ক্রিকেট প্রতিযোগিতা যেটি ২০১৮ সালের ২৭ সেপ্টেম্বর থেকে ৩ অক্টোবর ২০১৯ সিঙ্গাপুরতে অনুষ্ঠিত হয়েছে। এটি সিঙ্গাপুর, নেপাল ও জিম্বাবুয়ের মধ্যকার একটি ত্রিদেশীয় সিরিজ ছিল।

দলীয় সদস্য

পয়েন্ট তালিকা

ম্যাচ

1st match

2nd match

3rd match

4th match

5th match

6th match

তথ্যসূত্র

বহিঃসংযোগ 

সিঙ্গাপুরি খেলা
২০১৯-এ নেপালি ক্রিকেট
২০১৯-এ জিম্বাবুয়ের ক্রিকেট
২০১৯–২০ আন্তর্জাতিক ক্রিকেট প্রতিযোগিতা
শিমলা জেলা

শিমলা জেলা ভারতের উত্তরাঞ্চলীয় রাজ্য হিমাচল প্রদেশের একটি জেলা। এ জেলার সদরদপ্তরের নাম‌ও শিমলা। পার্শ্ববর্তী জেলাগুলো হল: উত্তরে মান্দি ও কুলু, পূর্বে কিন্নৌর, দক্ষিণ-পূর্বে উত্তরাখণ্ড, দক্ষিণ-পশ্চিমে সোলান এবং দক্ষিণে সিরমৌর। সমুদ্র পৃষ্ঠ থেকে জেলার উচ্চতা ৯৮৭ মিটার (৩,২৩৮ ফুট) থেকে ৪,৫০০ মিটার (১৪,৭৬৪ ফুট) পর্যন্ত।

২০১১ সালের তথ্য অনুযায়ী এটি হিমাচল প্রদেশের কংরা ও মান্ডির পরে তৃতীয় সর্বাধিক জনবহুল জেলা (১২টির মধ্যে)। এবং এটি হিমাচল প্রদেশের সর্বাধিক নগরায়িত জেলা।
 
জেলার সবচেয়ে বেশি পালিত ধর্মীয় বিশ্বাস হল হিন্দু ধর্ম। হিন্দি এবং পাহাড়ি ভাষা হল এখানকার সর্বাধিক কথিত ভাষা। পর্যটন এবং কৃষিকাজ / উদ্যানতন্ত্র আয়ের প্রধান উৎস।

ভূগোল 
শিমলা জেলা ভুমিকম্পে ঝুঁকিপূর্ণ এলাকা। কোপেন জলবায়ু শ্রেণিবিন্যাস অনুযায়ী এখানে উপক্রান্তীয় উচ্চভূমি জলবায়ু বিরাজমান। শিমলার জলবায়ু শীতকালে মূলত শীতল এবং গ্রীষ্মের মধ্যে মাঝারি উষ্ণ থাকে। তাপমাত্রা সাধারণত সারাবছর ধরে −৪° সেলসিয়াস (২৫° ফারেনহাইট) থেকে ৩১° সেলসিয়াস (৮৮° ফারেনহাইট) পর্যন্ত থাকে।

জনসংখ্যা 
২০১১ সালের ভারতীয় জনগণনার তথ্য অনুসারে শিমলা জেলার জনসংখ্যা ছিল ৮১৪,০১০ জন, যা এটিকে ভারতে ৪৮৩তম জনবহুল জেলায় পরিণত করেছে (মোট ৬৪০ এর মধ্যে)। এ জেলার জনসংখ্যার ঘনত্ব প্রতি বর্গকিলোমিটারে ১৫৯ জন বা প্রতি বর্গ মাইলে ৪১০ জন) লোক বসবাস করে। ২০০১-২০১১ এর দশকে জনসংখ্যার বৃদ্ধির হার ছিল ১২.৬৭%। শিমলা জেলার লিঙ্গ অনুপাত প্রতি ১০০ পুরুষের জন ৯১৫ মহিলা রয়েছে এবং সাক্ষরতার হার ৮৩.৬৪%। হিমাচলের সকল জেলার সর্বাধিক নগরাঞ্চলীয় জনসংখ্যা রয়েছে এ জেলায়। নগরীর জনসংখ্যা জেলার মোট জনসংখ্যার ২৪.৭৭%।

২০১১ সালের জনগণনা অনুযায়ী, জেলার মোট জনসংখ্যার ৬৮% তাদের প্রথম ভাষা হিসেবে পাহাড়ী ভাষা ব্যবহার করে, ২০% হিন্দি বেছে নিয়েছে, ৪% নেপালি ভাষায় কথা বলে, ১.৪% স্প্যানিশ পাঞ্জাবি এবং ১% এর‌ও কম লোক কানগ্রি ভাষায় কথা বলে।

প্রশাসন 
শিমলা জেলা ১২টি তফসিল; রামপুর, কুমারসাইন, সিওনি, সিমলা (গ্রামীণ), সিমলা (শহুরে), থিওগ, চৌপাল, জুব্বাল, কোটখাই, রোহরু, চিরগাঁও, দোদ্র কাওয়ার ও ১০ কমিউনিটি উন্নয়ন; মাশোব্রা, থিওগ, চৌপাল, জুব্বাল কোটখাই, রোহরু, রামপুর, নারকান্দা (কুমারসাইন), চিরগাঁও, বাসন্তপুর, ননখড়ি ব্লকে বিভক্ত। এগুলো আবার ৩৬৩টি গ্রাম পঞ্চায়েতে বিভক্ত।

এ জেলায় হিমাচল প্রদেশের বিধানসভার ৮টি কেন্দ্র রয়েছে; রামপুর, শিমলা গ্রামীণ, শিমলা শহুরে, থিওগ-কুমারসাইন, চৌপাল, জুব্বাল-কোটখাই, রোহরু, কাসুমপতি বিধানসভা কেন্দ্র।

তথ্যসূত্র

শিমলা জেলা
হিমাচল প্রদেশের জেলা
নরম্যান ভানুয়া

নরম্যান ভানুয়া (জন্ম: ২ ডিসেম্বর ১৯৯৩) একজন পাপুয়া নিউ গিনির ক্রিকেটার। ভানুয়া পাপুয়া নিউ গিনির হয়ে ৯ই নভেম্বর অস্ট্রেলিয়ায় হংকংয়ের বিপক্ষে একদিনের আন্তর্জাতিক ক্রিকেটে অভিষিক্ত হন।  টুয়েন্টি২০ আন্তর্জাতিক ক্রিকেটে অভিষেক হয় পাপুয়া নিউ গিনির হয়ে আয়ারল্যান্ডের বিরুদ্ধে ২০১৫ আইসিসি বিশ্ব টুয়েন্টি২০ বাছাইপর্ব প্রতিযোগিতায় ১৫ জুলাই ২০১৫ তারিখে।

আগস্ট ২০১৮ এ, ২০১৮-১৯ আইসিসি টি২০ বিশ্বকাপ পূর্ব এশিয়া-প্রশান্ত মহাসাগরীয় অঞ্চল বাছাইপর্ব প্রতিযোগিতার গ্রুপ এ জন্য পাপুয়া নিউ গিনির স্কোয়াড ছিলেন তিনি। মার্চ ২০১৯ সালে, তাকে পাপুয়া নিউ গিনির স্কোয়াডে স্থান দেওয়া হয়েছিল ২০১৮-১৯ আইসিসি ওয়ার্ল্ড টি-টোয়েন্টি ইস্ট এশিয়া-প্যাসিফিক কোয়ালিফায়ার টুর্নামেন্টের আঞ্চলিক ফাইনালের জন্য।  পরের মাসে, নামিবিয়ায় অনুষ্ঠিত আইসিসি ওয়ার্ল্ড ক্রিকেট লীগ দ্বিতীয় বিভাগ প্রতিযোগিতার জন্য পাপুয়া নিউ গিনির দলে স্থান দেওয়া হয়েছিল।

২০১৯ সালের জুনে, তিনি প্যাসিফিক গেমসে পুরুষ প্রতিযোগিতায় পাপুয়া নিউ গিনি ক্রিকেট দলের প্রতিনিধিত্ব করার জন্য নির্বাচিত হয়েছিলেন। ২০১৯ সালের সেপ্টেম্বরে সংযুক্ত আরব আমিরাতে অনুষ্ঠিত আইসিসি টি-টোয়েন্টি বিশ্বকাপ বাছাইপর্বের টুর্নামেন্টের জন্য পাপুয়া নিউ গিনির দলের প্রতিনিধিত্ব করার জন্য নির্বাচিত করা হয়েছিল। পাপুয়া নিউগিনির টুর্নামেন্টের উদ্বোধনী ম্যাচে, বারমুডার বিপক্ষে, ভানুয়া হ্যাটট্রিক করেছিলেন।

তথ্যসূত্র

বহিঃসংযোগ 

 

টুয়েন্টি২০ আন্তর্জাতিকে হ্যাট্রিক লাভকারী
জন্মের স্থান অনুপস্থিত (জীবিত ব্যক্তি)
পাপুয়া নিউগিনির একদিনের আন্তর্জাতিক ক্রিকেটার
পাপুয়া নিউগিনির ক্রিকেটার
জীবিত ব্যক্তি
১৯৯৩-এ জন্ম
পাপুয়া নিউগিনির টুয়েন্টি২০ আন্তর্জাতিক ক্রিকেটার
হাটগোবিন্দপুর

হাটগোবিন্দপুর হল ভারতীয় রাজ্য পশ্চিমবঙ্গের  পূর্ব বর্ধমান জেলার বর্ধমান সদর উত্তর মহকুমার বর্ধমান-২ সমষ্টি উন্নয়ন ব্লকের অন্তর্গত একটি গ্রাম।

ভূ-প্রকৃতি

অবস্থান
হাটগোবিন্দপুরের অবস্থান হল
.

নগরায়ন
বর্ধমান সদর উত্তর মহকুমার ৭৩.৫৮% জনসংখ্যা গ্রামাঞ্চলে বসবাস করেন। জনসংখ্যার কেবল ২৬.৪২% নগরাঞ্চলে বসবাস করেন এবং এটি পূর্ব বর্ধমান জেলার চারটি মহকুমার মধ্যে এই নগরাঞ্চলের জনসংখ্যার অনুপাত সর্বাধিক।

জনসংখ্যার উপাত্ত
২০১১ সালের আদমশুমারি অনুসারে হাটগোবিন্দপুরের জনসংখ্যা হল ৫,৮২৩ জন, তার মধ্যে ২,৯৩৩ জন (৫০%) পুরুষ এবং ২,৮৯০ জন (৫০%) মহিলা ছিলেন। ৬ বছরের নিচের জনসংখ্যা ছিল ৫৩৩ জন। হাটগোবিন্দপুরের সাক্ষরতার সংখ্যা ছিল ৩,৯৮৯ জন (৬ বছরের উর্ধ্বে জনসংখ্যা ৭৫.৪১%)।

পরিবহন ব্যবস্থা
বর্ধমান-কালনা রোড হাটগোবিন্দপুরের উপর দিয়ে গেছে।

শিক্ষা ব্যবস্থা 
১৯৯৬ সালে ডাঃ ভূপেন্দ্র নাথ দত্ত স্মৃতি মহাবিদ্যালয় হাটগোবিন্দপুরে প্রতিষ্ঠিত হয়েছিল। এই মহাবিদ্যালয়ে বাংলা, সংস্কৃত, ইংরেজি, ইতিহাস, রাষ্ট্রবিজ্ঞান, দর্শন, ভূগোল, হিসাববিজ্ঞান, গণিত, রসায়ন, উদ্ভিদবিজ্ঞান, প্রাণিবিদ্যা এবং পুষ্টিবিধান বিষয়ে কোর্স প্রদান করা হয়।

সংস্কৃতি
বাংলার আষাঢ় মাসে হাটগোবিন্দপুরে পঞ্চাননের মেলার আয়োজন করা হয়। গ্রামে মনসা, শ্রীধারা এবং দুর্গার উদ্দেশ্যে মন্দির নিবেদিত রয়েছে।

ডেভিড জে. ম্যাককাটচিওয়ান উল্লেখ করেছেন  শ্রীধারা মন্দির (১৮’৮"façade) বারান্দা তিনটি ধনুকের মতো ১৭ শতকের আটচালা মন্দির এবং (মূল রাস্তার পাশে) শিব মন্দির,  ব্রিজযুক্ত রেখা চূড়াসহ একটি আদর্শ পঞ্চরত্ন মন্দির এবং একটি প্রবেশপথ। পরেরটির মূলত উদ্ভিজ্জ/ফুলের নকশা রয়েছে।

স্বাস্থ্য কেন্দ্র
কাশিয়ারা পোস্ট হাটগোবিন্দপুরে (৪ টি শয্যাসহ) একটি প্রাথমিক স্বাস্থ্য কেন্দ্র রয়েছে।

তথ্যসূত্র

পূর্ব বর্ধমান জেলার গ্রাম
গ্লোবাল ওপেন অ্যাক্সেস ফোরাম

গ্লোবাল ওপেন অ্যাক্সেস ফোরাম (জিওএএল) ২০১২ সালের জানুয়ারি পর্যন্ত আমেরিকান সায়েন্টিস্ট ওপেন অ্যাক্সেস ফোরাম হিসাবে পরিচিত; উন্মুক্ত প্রবেশাধিকার ভিত্তিক দীর্ঘতম স্থায়ী অনলাইন আলোচনার ফোরাম (সমকক্ষ পর্যালোচিত গবেষণায় বিনামূল্যে অনলাইন প্রবেশাধিকার)। ওপেন অ্যাক্সেস (ওএ) বা উন্মুক্ত প্রবেশাধিকার শব্দটি তৈরি হওয়ার পূর্বে, এটি আমেরিকান সায়েন্টিস্ট কর্তৃক তৈরি হয়েছিল, যা ১৯৮৯ সালের সেপ্টেম্বরে সিগমা শি কর্তৃক প্রকাশিত। এটি মূলত "সেপ্টেম্বরে-নাইনএইট-ফোরাম" নামে পরিচিত ছিল।

ইতিহাস
আমেরিকান সায়েন্টিস্টে প্রকাশিত একটি নিবন্ধে ফ্লোরিডা বিশ্ববিদ্যালয়ের টমাস জে ওয়াকার প্রস্তাব করেছিলেন যে, জার্নাল বা সাময়িকীগুলি লেখকদের পুনরায় ছাপার অধিকার প্রদানের পাশাপাশি সেগুলির বিনামূল্যে অনলাইন প্রবেশাধিকার দেওয়া উচিত। স্টিভান হারনাড, যিনি ১৯৯৪ সালে বিভ্রান্তিকর প্রস্তাব করেছিলেন যে, সমস্ত গবেষককে তাদের সমকক্ষ-পর্যালোচিত (পিয়ার-রিভিউ) গবেষণাসমূহ স্ব-সংরক্ষণকরণ করা উচিত। এরমাধ্যমে ফোরামটিকে সহনীয় বা মধ্যপন্থি ভূমিকা নেওয়ার জন্য আমন্ত্রণ করা হয়েছিল, যা কয়েক মাসের বেশি সময় স্থায়ী হবে বলে আশা করা যায়নি। যদিও বছরের পর বছর ধরে এর আকার এবং প্রভাবের বিকাশ অব্যাহত রয়েছে। বর্তমানে এটি এমন একটি সাইট যেখানে উন্মুক্ত প্রবেশাধিকার বিষয়ক বেশিরভাগ বিষয়াদির প্রথম আলোচিত হয়, যার মধ্যে স্ব-সংরক্ষণকরণ, প্রাতিষ্ঠানিক সংগ্রহস্থল, উদ্ধৃতির প্রভাব, গবেষণা কর্মক্ষমতা সূচক, প্রকাশনা সংস্কার, কপিরাইট সংস্কার, উন্মুক্ত প্রবেশাধিকার সাময়িকী এবং উন্মুক্ত প্রবেশাধিকার আজ্ঞা অন্তর্ভুক্ত রয়েছে।

তথ্যসূত্র

বহিঃসংযোগ
 আমেরিকান সায়েন্টিস্ট ওপেন অ্যাক্সেস ফোরামের অফিসিয়াল সাইট 
 গ্লোবাল ওপেন অ্যাক্সেস তালিকার অফিসিয়াল সাইট

১৯৯৮-এ মার্কিন যুক্তরাষ্ট্রে প্রতিষ্ঠিত
মার্কিন যুক্তরাষ্ট্রের সংরক্ষণাগার
উন্মুক্ত প্রবেশাধিকার প্রকল্প
প্রকাশনা সংস্থা
গবেষণা
যোগাযোগ
ফতেহাবাদ জেলা

ফতেহাবাদ জেলা ভারতের হরিয়ানা রাজ্যের ২২টি জেলার একটি জেলা। ১৯৯৭ সালের ১৫ জুলাই হিশার জেলা থেকে ফতেহবাদ জেলা সৃষ্টি করা হয়।

ইতিহাস 
ইন্দো-ইউরোপীয় ভাষা- সন্ধানকারী লোকেরা প্রথমে সরস্বতী এবং দ্রাদ্বতী নদী নদীর তীরে বসতি স্থাপন করে তারপরে হিসার এবং ফতেহাবাদের বিস্তৃত অঞ্চল জুড়ে বিস্তৃত হয়।  এই অঞ্চলটি সম্ভবত পাণ্ডব এবং তাদের উত্তরসূরীদের রাজ্যে অন্তর্ভুক্ত ছিল। পাণিনির তার বইয়ে এই অঞ্চলে আইসুকরী, তৌশায়না এবং রোরি সহ বেশ কয়েকটি শহরের উল্লেখ করেছেন, যা যথাক্রমে হিশার, তোহানা এবং রোহরির সাথে চিহ্নিত করেছে। পুরাণ অনুসারে, ফতেহাবাদ জেলার অঞ্চলগুলি নন্দ সাম্রাজ্যের একটি অংশ ছিল। হিশার ও ফতেহাবাদের অশোক স্তম্ভের আবিষ্কার থেকে জানা যায় যে এই অঞ্চলটি মৌর্য সাম্রাজ্যেরও একটি অংশ ছিল। আগরোহা অঞ্চলের লোকেরা ইন্দো-গ্রীক রাজ্যের বিরুদ্ধে যুদ্ধে চন্দ্র গুপ্ত মৌর্যকে সহায়তা করেছিল বলে জানা যায়।

ভূগোল 
ফতেহাবাদ জেলা মধ্য ভারতের হরিয়ানা রাজ্যে অবস্থিত। এ জেলা উত্তরে পাঞ্জাব প্রদেশ পূর্বে জিন্দ ও কৈথাল জেলা, দক্ষিণে হিসার জেলা ও রাজস্থান রাজ্য পশ্চিমে সিরসা জেলা দ্বারা বেষ্টিত। সমুদ্র পৃষ্ঠ থেকে জেলার গড় উচ্চতা ২০৮ মিটার (৬৮২ ফুট)। জেলার মোট আয়তন ২,৫৫০ বর্গকিলোমিটার, যা রাজ্যের ৫.৪%।

প্রশাসনিক 
ফতেহাবাদ জেলা ৩টি তহসিলে বিভক্ত; ফতেহাবাদ, রাতিয়া ও তোহানা। তহসিল সমূহ ৩টি উপসিল (ভূনা, ঝাকাল ও বাট্টু কালাম) এবং  ৬টি কমিউনিটি উন্নয়ন ব্লকে বিভক্ত। কমিউনিটি উন্নয়ন ব্লকসমূহ হল; ফতেহাবাদ, রাতিয়া, তোহানা, ভূনা, বাট্টু কালাম ও ঝাকাল।

জনসংখ্যা 

২০১১ সালের ভারতীয় জনগণনা অনুসারে ফতেহাবাদ জেলার মোট জনসংখ্যা ৯৪১,৫২২ জন, যা স্বাধীন ফিজির মোট জনসংখ্যার সমান  বা মার্কিন যুক্তরাষ্ট্রের ডেলাওয়্যার রাজ্যের জনসংখ্যার সমান। এটি ভারতের ৪৬১ তম জনবহুল জেলা (মোট ৬৪০টি জেলার মধ্যে )। এ জেলার জনসংখ্যার ঘনত্ব প্রতি বর্গ কিলোমিটারে ৩৭১ জন বা প্রতি বর্গ মাইলে ৯৬০ জন লোক বসবাস করে। ২০০১ - ২০১১ এর দশক এ জেলার জনসংখ্যার বৃদ্ধির হার ছিল ১৬.৭৯%। ফতেহাবাদ জেলার লিঙ্গ অনুপাত প্রতি ১০০০ জন পুরুষের বিপরীতে নারী রয়েছে ৯০৩ জন। এবং সাক্ষরতার হার ৬৯.১%।

ভারতের ২০১১ সালের জনগণনার তথ্য অনুসারে সে সময়ে, জেলার জনসংখ্যার ৫৭.৯৮% হিন্দি এবং ৪১.২৯% পাঞ্জাবি ভাষাকে তাদের প্রথম ভাষা হিসাবে ব্যবহার করে।

তথ্যসূত্র 

ভারতের সংখ্যালঘু ঘনীভূত জেলা
হরিয়ানার জেলা
উইকিউপাত্তে স্থানাঙ্ক আছে
ফতেহাবাদ জেলা
৩৬তম বাচসাস পুরস্কার

৩৬তম বাচসাস পুরস্কার হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের ছত্রিশতম আয়োজন। ২০১৪ সালের চলচ্চিত্রের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়। এই আয়োজনে দেশা: দ্য লিডার শ্রেষ্ঠ চলচ্চিত্রসহ সর্বাধিক টি বিভাগে পুরস্কার অর্জন করে।

বিজয়ীদের তালিকা

চলচ্চিত্র

আজীবন সম্মাননা ২০১৪-২০১৮
 আলমগীর

ইমেরিটাস অ্যাওয়ার্ড ২০১৪-২০১৮
 সৈয়দ হাসান ইমাম (অভিনয় ও নির্মাণ)
 কোহিনুর আখতার সুচন্দা (অভিনয়)
 সাবিনা ইয়াসমিন (সঙ্গীত)
 মীর্জা আবদুল খালেক (প্রদর্শক)
 ফরিদুর রেজা সাগর (প্রযোজক)

আরও দেখুন
 ৩৯তম জাতীয় চলচ্চিত্র পুরস্কার (বাংলাদেশ)
 ১৭তম মেরিল-প্রথম আলো পুরস্কার

তথ্যসূত্র

বাচসাস পুরস্কার
২০১৪-এর চলচ্চিত্র পুরস্কার
৩৭তম বাচসাস পুরস্কার

৩৭তম বাচসাস পুরস্কার হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের সাইত্রিশতম আয়োজন। ২০১৫ সালের চলচ্চিত্রের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়। এই আয়োজনে পদ্ম পাতার জল শ্রেষ্ঠ চলচ্চিত্রসহ সর্বাধিক ৫টি বিভাগে পুরস্কার অর্জন করে।

বিজয়ীদের তালিকা

চলচ্চিত্র

আরও দেখুন
 ৪০তম জাতীয় চলচ্চিত্র পুরস্কার (বাংলাদেশ)
 ১৮তম মেরিল-প্রথম আলো পুরস্কার

তথ্যসূত্র

বাচসাস পুরস্কার
২০১৫-এর চলচ্চিত্র পুরস্কার
৩৮তম বাচসাস পুরস্কার

৩৮তম বাচসাস পুরস্কার হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের আটত্রিশতম আয়োজন। ২০১৬ সালের চলচ্চিত্রের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়। এই আয়োজনে অজ্ঞাতনামা শ্রেষ্ঠ চলচ্চিত্রসহ সর্বাধিক ৫টি বিভাগে পুরস্কার অর্জন করে।

বিজয়ীদের তালিকা

আরও দেখুন
 ৪১তম জাতীয় চলচ্চিত্র পুরস্কার (বাংলাদেশ)
 ১৯তম মেরিল-প্রথম আলো পুরস্কার

তথ্যসূত্র

বাচসাস পুরস্কার
২০১৬-এর চলচ্চিত্র পুরস্কার
হিসার জেলা

হিসার জেলা ভারতের হরিয়ানা রাজ্যের ২২টি জেলার মধ্যে একটি জেলা। হিসার শহর জেলা সদর হিসাবে কাজ করে। জেলাটি হিসার বিভাগের একটি অংশ, যেখানে ভারতীয় প্রশাসনিক পরিষেবা নিযুক্ত কমিশনার নেতৃত্বে রয়েছেন।

১৯৬৬ সালে হরিয়ানা রাজ্য পুনর্গঠন অবধি হরিয়ানার বৃহত্তম জেলা হিসারের কিছু অংশ নিয়ে জিন্দ জেলা গঠিত হয়েছিল। ১৯৭৪ সালে বিওয়ানি ও লোহারু তহসিল নিয়ে বিওয়ানী জেলা গঠিত হয়। সিরসা জেলা গঠিত হলে হিসার জেলা আরও দ্বিখণ্ডিত হয়েছিল। পরবর্তীতে এ জেলা থেকে আবার ফতেহাবাদ জেলা তৈরি করা হয়েছে।

ইতিহাস 
হিসার জেলা ১৭৮৩-৮৪ (চল্লিশের দুর্ভিক্ষ), ১৮৩৮,  ১৮৬০-৬১, ১৮৯৬-৯৭  এবং ১৮৯৯-১৯০০-এর দুর্ভিক্ষে পড়েছিল।

প্রশাসন 
১৯৬৬ সালে পুনর্গঠন না হওয়া পর্যন্ত রাজ্যের বৃহত্তম জেলা হিসেবে হিসার জেলার সদরদপ্তর ছিল। ১৯৭৮ সালে জেলার কিছু অংশ ভিওয়ানি জেলায় স্থানান্তরিত হয়। এটি আরও দ্বিখণ্ডিত হয়েছিল যখন সিরসা জেলা পুরোপুরি হিশার জেলা থেকে তৈরি করা হয়েছিল। ফতেয়াবাদ জেলাও এই জেলা থেকে সৃষ্টি করা হয়েছে।

বর্তমানে হিসার জেলা ৮টি তহসিল নিয়ে গঠিত; আদমপুর, আগরোহা, বরওয়ালা, হিসার, হানসি-১, হানসি-২, নরনান্দ ও উকলনামন্দী। এছাড়া বালসম্যান্ড ও বাসের নামে দুটি উপ-তহসিল । হিশার জেলার জন্য যানবাহনের নিবন্ধন নম্বরগুলি: হিসার এইচআর ২০ এবং এইচআর ৩৯ (বাণিজ্যিক নম্বর), হানসি এইচআর ২১ এবং বরওয়ালা এইচআর ৮০।

জেলাটির সাতটি বিধানসভা কেন্দ্র রয়েছে; আদমপুর, উকলনা, নরনাউন্ড, হানসি, বরওয়ালা, হিশার ও নলওয়া। এগুলি সবই হিসার লোকসভা কেন্দ্রের অংশ।

জনসংখ্যা 
২০১১ সালের ভারতীয় জনগণনা অনুসারে জেলা জনসংখ্যা ১৭৪২৮১৫, যা গাম্বিয়া রাষ্ট্রের মোট জনসংখ্যার সমান বা মার্কিন যুক্তরাষ্ট্রের নেব্রাস্কা রাজ্যের জনসংখ্যার সমান। এটি ভারতের ৬৪০টি জেলার মধ্যে ২৭৬তম জনবহুল জেলা। জেলায় জনসংখ্যার ঘনত্ব প্রতি বর্গকিলোমিটারে ৪৩৮ জন বা প্রতি বর্গমাইলে ১,১৩০ জন। ২০০১-২০১১ এর দশকে এ জেলায় জনসংখ্যা বৃদ্ধির হার ছিল ১৩.৩৮%। হিসারে প্রতি ১০০০ পুরুষের জন্য ৮৭১ জন মহিলা লিঙ্গ অনুপাত রয়েছে এবং সাক্ষরতার হার ৭৩.২%।

ভারতের ২০১১ সালের জনগণনার সময়ে, জেলার ৯৬.০৮% লোক হিন্দি এবং ৩.১১% পাঞ্জাবি ভাষাকে তাদের কথনের প্রথম ভাষা হিসাবে ব্যবহার করে। হরিয়ানভি হল জেলার সর্বাধিক কথ্য উপভাষা।

হিসার জেলার ৯৮% মানুষ হিন্দু ধর্মের অনুসারী এবং প্রায় ৪০,০০০ জন মুসলমান রয়েছে, বাকী জনসংখ্যার বেশিরভাগই জৈন এবং শিখ ধর্ম পালন করে।

তথ্যসূত্র

হরিয়ানার জেলা
হিসার জেলা
৩৯তম বাচসাস পুরস্কার

৩৯তম বাচসাস পুরস্কার হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের উনচল্লিশতম আয়োজন। ২০১৭ সালের চলচ্চিত্রের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়। এই আয়োজনে ঢাকা অ্যাটাক ও রাজনীতি যৌথভাবে শ্রেষ্ঠ চলচ্চিত্রের পুরস্কার লাভ করে। সত্তা চলচ্চিত্রটি সর্বাধিক ৬টি বিভাগে পুরস্কার অর্জন করে।

বিজয়ীদের তালিকা

আরও দেখুন
 ৪২তম জাতীয় চলচ্চিত্র পুরস্কার (বাংলাদেশ)
 ২০তম মেরিল-প্রথম আলো পুরস্কার

তথ্যসূত্র

বাচসাস পুরস্কার
২০১৭-এর চলচ্চিত্র পুরস্কার
মুক্ত সফটওয়্যার সমর্থন

সফটওয়্যার মাধ্যমগুলোতে প্রচুর বিনামূল্যের সফটওয়্যার রয়েছে এবং তাদের অনেকেরই কাজ চালিয়ে যেতে অনুদান এবং সহায়তা প্রয়োজন। কিছু অলাভজনক সংগঠন এসব বিনামূল্যের সফটওয়্যারগুলিকে সহায়তা করে যাচ্ছে এবং অনেক সংস্থা এসব অলাভজনক সংগঠনকে সহায়তা করে থাকে। এসব সংগঠন এবং সংস্থাগুলো সম্পর্কে জানার ফলে এ পথে সঠিক উপায়ে অর্থ ব্যয় এবং বিনামূল্যের সফটওয়্যার আন্দোলন অগ্রগতিতে সহায়তা করতে পারে।

ফাউন্ডেশন যা ফ্রি সফটওয়্যার সমর্থন করে

তথ্যসূত্র 

মুক্ত সফটওয়্যার আন্দোলন
৪০তম বাচসাস পুরস্কার

৪০তম বাচসাস পুরস্কার হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের চল্লিশতম আয়োজন। ২০১৮ সালের চলচ্চিত্রের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়। এই আয়োজনে দেবী শ্রেষ্ঠ চলচ্চিত্রসহ সর্বাধিক ৪টি বিভাগে পুরস্কার অর্জন করে।

বিজয়ীদের তালিকা

আরও দেখুন
 ৪৩তম জাতীয় চলচ্চিত্র পুরস্কার (বাংলাদেশ)
 ২১তম মেরিল-প্রথম আলো পুরস্কার

তথ্যসূত্র

বাচসাস পুরস্কার
২০১৮-এর চলচ্চিত্র পুরস্কার
মহম্মদ মুসলিম

মহম্মদ মুসলিম একজন ভারতীয় রাজনীতিবিদ ছিলেন যিনি ভারতীয় জনতা পার্টির রাজনীতির সাথে যুক্ত ছিলেন। তিনি দুইবার উত্তরপ্রদেশ বিধানসভার সদস্য হিসেবে নির্বাচিত হয়েছিলেন।

রাজনৈতিক জীবন
মহম্মদ মুসলিম সমাজবাদী পার্টির মনোনয়নে ১৯৯৬ সালে তিলোই থেকে উত্তরপ্রদেশ বিধানসভার সদস্য হিসেবে নির্বাচিত হন। এরপর, ২০১২ সালে তিনি ভারতীয় জাতীয় কংগ্রেসের মনোনয়নে তিলোই থেকে দ্বিতীয়বারের মত উত্তরপ্রদেশ বিধানসভার সদস্য হিসেবে নির্বাচিত হন। ২০১৯ সালে তিনি ভারতীয় জনতা পার্টিতে যোগদান করেন।

মৃত্যু
মহম্মদ মুসলিম ২০১৯ সালের ২৯ আগস্ট মৃত্যুবরণ করেন।

তথ্যসূত্র

২০১৯-এ মৃত্যু
উত্তরপ্রদেশের সমাজবাদী পার্টির রাজনীতিবিদ
উত্তরপ্রদেশের ভারতীয় জাতীয় কংগ্রেসের রাজনীতিবিদ
উত্তরপ্রদেশের ভারতীয় জনতা পার্টির রাজনীতিবিদ
উত্তরপ্রদেশ বিধানসভার সদস্য ১৯৯৭-২০০২
উত্তরপ্রদেশ বিধানসভার সদস্য ২০১২-২০১৭
টম স্টাইনবার্গ

টম স্টাইনবার্গ ইংল্যান্ড-ভিত্তিক আন্তর্জাতিক এনজিও মাইসোসাইটির প্রতিষ্ঠাতা ও পরিচালক; যা দেওয়ার্কফরইউ, আলভেটলি ও ফিক্সমাইস্ট্রিট নাগরিক প্রযুক্তি সরঞ্জামের উন্নয়ন করে। স্টাইনবার্গ যুক্তরাজ্যের প্রধানমন্ত্রীর কৌশল বিভাগে ২০০১ থেকে ২০০৩ সাল পর্যন্ত কাজ করেন।

স্টাইনবার্গ উন্মুক্ত-প্রবেশাধিকার পদ্ধতি এবং তাদের ভবিষ্যত সম্ভাবনার সহ-রচয়িতা যেখানে তিনি যুক্তি দিয়েছিলেন যে উন্মুক্ত-প্রবেশাধিকার মডেলের নীতিগুলো সরকার, নাগরিক এবং ব্যবসায়িকদের ভিত্তিগত বাস্তবায়নে প্রভাব র রাখতে পারে।

তথ্যের শক্তি: একটি স্বতন্ত্র পর্যালোচনা এড মেয়ো এবং টম স্টাইনবার্গের দ্বারা ২০০৭ সালে প্রকাশিত হয়েছিল; যা সরকারের প্রতিক্রিয়া ছিল।

স্টাইনবার্গ কোড ফর আমেরিকার পরামর্শদাতার সদস্য।

২০১০ সালের মে মাসে, ঘোষণা করা হয়েছিল যে স্টাইনবার্গ যুক্তরাজ্য সরকারের নতুন স্বচ্ছ বোর্ডের অংশ হবেন, যা "সরকারকে আরো বেশি স্বচ্ছ" হিসাবে প্রচারের জন্য প্রতিষ্ঠিত হয়েছিল। ২০১২ সালের দ্বিতীয় প্রান্তিকে তিনি পদত্যাগ করেন।

স্টাইনবার্গ নিজেকে 'বাম-কেন্দ্রের মধ্যপন্থী' হিসাবে বর্ণনা করেছেন। ২০১২ সালের নভেম্বরে টম ওয়াটসন সাংসদের অনুরোধে তিনি শ্রম ও রক্ষণশীল সংসদ সদস্য, মন্ত্রী এবং দলীয় কর্মী উভয়ের পক্ষে নীতিমালা লিখে তা প্রকাশ করেছিলেন। প্রকাশ করতে গিয়ে তিনি লিখেছিলেন:
আমি আফসোস করছি, আমার মনে হয় যে, এই ধারণাটি তৈরি হয়েছিল যে আমাকে অবশ্যই রক্ষণশীল হতে হবে, যেই রক্ষনশীল মানুষ টরিসকে নির্বাচিত করার চেষ্টা করেছিলেন। আমি এখনো তা না, আর আগেও ছিলাম না। আমি কখনও যুক্তরাজ্য বা মার্কিন যুক্তরাষ্ট্রে কোনও রক্ষণশীল দলের পক্ষে ভোট দিইনি। আমি বাম-কেন্দ্রের মধ্যপন্থী যে তার ব্যক্তিগত রাজনীতি সম্পর্কে বেশি কথা বলে না। কারণ, আপনি যখন কিছু করেন তখন আপনার দ্বারা যে অপব্যবহার হয় তা আমি উপভোগ করি না। এছাড়াও, আমি যে প্রযুক্তিগত পরামর্শ দিচ্ছি তার সিংহভাগ বাম এবং ডান সরকারের জন্য সমানভাবে বৈধ।

২০১৫ সালের মার্চে, তিনি মাইসোসাইটির প্রধান হিসাবে দাঁড়ানোর সিদ্ধান্তের ঘোষণা দিয়েছিলেন। যা তার কথায়, "আমরা একটি ভাল মানচিত্র পেয়েছি, একটি শক্ত গাড়ি পেয়েছি এবং আমরা জ্বালানির জন্য পর্যাপ্ত অর্থ পেয়েছি"।

তথ্যসূত্র

বহিঃসংযোগ
 Tom Steinberg, MySociety and the Tories – Tom Watson's blog
 About Tom Steinberg – MySociety

জীবিত ব্যক্তি
ব্রিটিশ ব্যবসায়ী
ব্রিটিশ প্রতিষ্ঠাতা
মাইসোসাইটি
বিমান বিহারী দাস

বিমান বিহারী দাস একজন ভারতীয় ভাস্কর এবং কলকাতার গভর্নমেন্ট কলেজ অফ আর্ট অ্যান্ড ক্রাফ্টের প্রিন্সিপাল। ২০১৪ সালে, ফাইন আর্টসে তার অবদানের জন্য, ভারত সরকার তাঁকে চতুর্থ সর্বোচ্চ বেসামরিক পুরস্কার পদ্মশ্রী প্রদান করে, সম্মানিত করে।

জীবনী
বিমান বিহারী দাস ১৯৪৩ সালের ১লা জানুয়ারি জন্মগ্রহণ করেছিলেন। তার জন্মস্থান ছিল ভারতের পশ্চিমবঙ্গের তমলুক শহরে। তিনি কলকাতার গভর্নমেন্ট কলেজ অফ আর্ট অ্যান্ড ক্রাফ্টে পড়াশোনা করেন, এবং ১৯৬৬ সালে মূর্তিনির্মাণ এবং ভাস্কর্যে প্রথম শ্রেণি এবং ডিস্টিংশন সহ ডিপ্লোমা পাস করেন। পরে তিনি কলকাতা বিশ্ববিদ্যালয়ে ভর্তি হন এবং ১৯৬৭ সালে  শিক্ষক প্রশিক্ষণ ও শিল্প উপলব্ধি পাস করেন 

বিমান বিহারী দাস আমেরিকা থেকে ফুলব্রাইট ফেলোশিপ পেয়েছিলেন। তিনি বুদাপেস্টে অবস্থিত ইন্দো-হাঙ্গেরিয়ান সাংস্কৃতিক বিনিময় কর্মসূচির আওতায় ইউজিসি থেকে অনুদান  লাভ করেন, এবং তার শিল্পচর্চা চালিয়ে যান।  পরে তিনি কলকাতার গভর্নমেন্ট কলেজ অফ আর্ট অ্যান্ড ক্র্যাফটের অধ্যক্ষ হন কিন্তু পরে নতুন দিল্লিতে চলে যান এবং দিল্লির কলেজ অফ আর্টের অধ্যক্ষের পদ গ্রহণ করেন। তিনি অল ইন্ডিয়া ফাইন আর্টস অ্যান্ড ক্রাফ্টস সোসাইটির সহসভাপতি হিসাবেও দায়িত্ব পালন করেছেন।

দাস আজীবন ভারতীয় শিল্পের সাথে সক্রিয় যোগাযোগ রেখে চলেছেন।

প্রদর্শনী
দাস বিশ্বের একাধিক দেশে এককভাবে এবং দলগতভাবে প্রদর্শনী করেছেন। নিউ জার্সি, কায়রো এবং বুদাপেস্টের এর মতো জায়গায় তার ২২টিরও বেশি একক প্রদর্শনী অনুষ্ঠিত হয়েছে। এছাড়াও ভারতের অনেক শহরে তার শিল্পের প্রদর্শনী হয়েছে। ২০০৫ সালে নতুন দিল্লির সাহিত্য কলা পরিষদের শিল্পের জাতীয় প্রদর্শনীতে তার অতীত-সম্পর্কীয় একটি প্রদর্শনী অনুষ্ঠিত হয়। কলকাতার বিড়লা একাডেমি অফ আর্ট অ্যান্ড কালচার এটির ব্যায় বহন করেছিল। তিনি ললিত কলা একাডেমীর রজতজয়ন্তী প্রদর্শনীতে অংশগ্রহণকারী অন্যতম শিল্পী ছিলেন। সেটি ভারতের হায়দ্রাবাদের সালারজং জাদুঘর, এবং মুম্বাই ছাড়া অনেক ইউরোপীয় এবং মধ্য প্রাচ্যের দেশে সংগঠিত হয়েছিল। তার কয়েকটি উল্লেখযোগ্য প্রদর্শনী হল: বাইয়েনালে বেলজিয়াম - ১৯৭৪, ট্রাইয়েনালে ভারত – ১৯৭৮, দ্বিতীয় এশীয় শিল্প প্রদর্শনী, ফুকুওকা জাপান - ১৯৮৬, বাইয়েনালে বাংলাদেশ, ঢাকা – ১৯৮৭, কনটেম্পোরারি এশিয়ান শো, সিউল - ১৯৮৮, এবং ইউএসএসআর এর মস্কোয় ভারত উৎসব - ১৯৮৮।

পুরস্কার এবং স্বীকৃতি
শিল্প প্রসারের জন্য তার প্রচেষ্টার স্বীকৃতি হিসাবে ২০১৪ সালে বিমান বিহারী দাসকে ভারত সরকার পদ্মশ্রী পুরস্কার দিয়ে সম্মানিত করেছিল। তিনি আরও কয়েকটি পুরস্কার পেয়েছেন, যেমন:

 প্রফেসর এস. এন. ঘোষাল পুরস্কার – গভর্নমেন্ট কলেজ অফ আর্ট অ্যান্ড ক্র্যাফট, কলকাতা – ১৯৬৫
 শিক্ষা সচিব পুরস্কার – পশ্চিমবঙ্গ সরকার – ১৯৬৬
 কলাবিভূষণ পুরস্কার – অল ইন্ডিয়া ফাইন আর্টস অ্যান্ড ক্রাফ্টস সোসাইটি, নতুন দিল্লি – ১৯৬৮

তথ্যসূত্র

গভর্নমেন্ট কলেজ অব আর্ট অ্যান্ড ক্র্যাফটের প্রাক্তন শিক্ষার্থী

বহিঃসংযোগ
 
 
 
 

১৯৪৩-এ জন্ম
জীবিত ব্যক্তি
শিল্পকলায় পদ্মশ্রী প্রাপক
কলকাতা বিশ্ববিদ্যালয়ের প্রাক্তন শিক্ষার্থী
পূর্ব মেদিনীপুর জেলার ব্যক্তি
পশ্চিমবঙ্গের চিত্রশিল্পী
টুয়েন্টি২০ ক্রিকেটে সর্বোচ্চ রান সংগ্রাহকের তালিকা

টুয়েন্টি২০ বা টি-২০ ক্রিকেট খেলার এমন একটি রূপ যা দু’টি দলের মধ্যে খেলা হয়ে থাকে এবং এতে প্রত্যেক দল ২০ ওভার করে খেলে থাকে। বিশ্ব ক্রিকেট ইতিহাসে ১৭ ফেব্রুয়ারি, ২০০৫ তারিখে প্রথমবারের মতো টুয়েন্টি২০ আন্তর্জাতিক ক্রিকেট খেলা অনুষ্ঠিত হয়। অকল্যান্ডের ইডেন পার্কে অনুষ্ঠিত ঐ খেলায় অস্ট্রেলিয়া নিউজিল্যান্ডকে ৪৪ রানে পরাজিত করেছিল। বিভিন্ন দেশের ফ্র্যাঞ্চাইজি ও ঘরোয়া টুয়েন্টি২০ এবং আন্তর্জাতিক টুয়েন্টি২০ ক্রিকেটে এই পর্যন্ত ৩৯৪ ম্যাচ খেলে ১৩০৫১ রান করে সর্বেোচ্চ রান সংগ্রাহকের তালিকার শীর্ষে রয়েছেন ওয়েস্ট ইন্ডিজের ক্রিস গেইল।

টুয়েন্টি২০ ক্রিকেটে সর্বোচ্চ রান সংগ্রাহকের তালিকা

টুয়েন্টি২০ ক্রিকেট